pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ จัดสัมมนาผนึกความร่วมมือภาคีเครือข่าย  การขับเคลื่อนเกษตรกรรมยั่งยืน สู่เป้าหมาย 5 ล้านไร่
วันศุกร์ที่ 2 กุมภาพันธ์ 2561
กระทรวงเกษตรฯ จัดสัมมนาผนึกความร่วมมือภาคีเครือข่าย  การขับเคลื่อนเกษตรกรรมยั่งยืน สู่เป้าหมาย 5 ล้านไร่
กระทรวงเกษตรฯ จัดสัมมนาผนึกความร่วมมือภาคีเครือข่าย หวังขยายผลขับเคลื่อนงานเกษตรกรรมยั่งยืนสู่เป้าหมาย 5 ล้านไร่
นายระพีภัทร์จันทรศรีวงศ์ ผู้ช่วยปลัดกระทรวงเกษตรและสหกรณ์ เปิดเผยภายหลังหารือร่วมกับ ดร.ธีธัช สุขสะอาด ผู้ว่าการการยางแห่งประเทศไทย และผู้แทนจากบริษัท ร่วมทุนยางพาราระหว่างประเทศ จํากัด (IRCO)ถึงความคืบหน้าของสภาไตรภาคียางพารา (ITRC) ของ 3 ประเทศสมาชิก ได้แก่ ไทย อินโดนีเซีย และมาเลเซียในการดําเนินการตามมาตรการควบคุมปริมาณการส่งออกยาง (AETS) ช่วงเดือน มกราคม – มีนาคม 2561 ว่า ประเทศไทยมีการดําเนินมาตรการควบปริมาณการส่งออก (AETS) ครั้งที่ 5 ตั้งแต่ช่วงเดือนมกราคม - มีนาคม 2561 โดยมีการนําเอา พ.ร.บ. ควบคุมยาง พ.ศ. 2542 เข้ามากํากับและดูแลการดําเนินมาตรการดังกล่าวซึ่งเป็นการปฏิบัติตามข้อตกลงของสภาไตรภาคียางให้เกิดความชัดเจน นอกจากนี้ยังมีการนํากฎหมายในประเทศและระเบียบที่เกี่ยวข้องมาใช้อย่างจริงจัง ได้แก่ ประกาศกระทรวงเกษตรและสหกรณ์ เรื่องกําหนดปริมาณจัดสรรเนื้อยางสําหรับการส่งออก พ.ศ. 2561 ประกาศใช้เมื่อวันที่ 10 มกราคม 2561 ทั้งนี้ ยังมีการกําหนดนโยบายที่สามารถสนับสนุนการใช้ยางภายในประเทศให้มากขึ้น เช่น โครงการส่งเสริมการใช้ยางของภาครัฐ การสนับสนุนสินเชื่อแก่ผู้ประกอบการที่ได้รับผลกระทบ ซึ่งส่งผลต่อการปรับราคายางไปในทิศทางที่ดีขึ้น
ดร. ไคริล อันวาร์ ประธานเจ้าหน้าที่บริหาร บริษัท ร่วมทุนยางพาราระหว่างประเทศ จํากัด (IRCO) กล่าวว่า ประเทศสมาชิกอีก 2 ประเทศต่างดําเนินมาตรการ AETS อย่างจริงจัง โดยมีกฎหมายของแต่ละประเทศเข้ามาควบคุมด้วยเช่นกัน เช่น ประเทศมาเลเซียนํา พ.ร.บ. เสถียรภาพราคายาง (Rubber Price Stabilisation Act) มาใช้ในการควบคุม และประเทศอินโดนีเซียนําพระราชกฤษฎีกาของกระทรวงการค้า (Trade Ministerial Decree) มาใช้ควบคุมปริมาณยางตามแผนการดําเนินมาตรการนี้ นอกจากนี้ สภาไตรภาคียางได้ตั้งคณะทํางานร่วมกันระหว่าง 3 ประเทศสมาชิก เพื่อติดตาม ประเมิลผล และสรุปผลการดําเนินงานเพื่อเสนอต่อรัฐมนตรีของทั้ง 3 ประเทศ เป็นประจําทุกเดือน
ดร.ธีธัช สุขสะอาด ผู้ว่าการการยางแห่งประเทศไทย กล่าวเสริมว่า หลังจากเริ่มนํามาตรการ AETS มาใช้พบว่า วันนี้ราคายางปรับตัวเพิ่มขึ้นจากราคาเฉลี่ย (DCP: Daily Composite Price) ในเดือนพฤศจิกายน (ก่อนเริ่มมาตรการ AETS) เกือบ 15 เปอร์เซนต์ โดยที่ราคายางเฉลี่ยก่อนหน้านี้ อยู่ที่ประมาณ 140 US Cent ต่อ กิโลกรัม มาอยู่ที่ราคาเฉลี่ย 153-155 US Cent ต่อกิโลกรัม ณ วันนี้ จึงเป็นข้อมูลหนึ่งที่ยืนยันได้ว่าการดําเนินมาตรการดังกล่าว จะส่งผลดีต่อราคายาง และความเป็นอยู่ของเกษตรกรชาวสวนยาง รวมทั้งจะช่วยให้ราคายางมีเสถียรภาพยิ่งขึ้นในอนาคต
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมการขนส่งทางบกตรวจสอบรถโดยสารสาธารณะเข้มข้น เน้นมาตรการ Social Distancing เว้นระยะห่าง ลดความเสี่ยงติดเชื้อไวรัส COVID-19 [กระทรวงคมนาคม]
วันจันทร์ที่ 20 เมษายน 2563
กรมการขนส่งทางบกตรวจสอบรถโดยสารสาธารณะเข้มข้น เน้นมาตรการ Social Distancing เว้นระยะห่าง ลดความเสี่ยงติดเชื้อไวรัส COVID-19 [กระทรวงคมนาคม]
กรมการขนส่งทางบกตรวจสอบรถโดยสารสาธารณะเข้มข้น เน้นมาตรการ Social Distancing เว้นระยะห่าง ลดความเสี่ยงติดเชื้อไวรัส COVID-19
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ตามที่รัฐบาลประกาศสถานการณ์ฉุกเฉินในทุกเขตท้องที่ทั่วราชอาณาจักร เพื่อป้องกันและควบคุมไม่ให้มีการแพร่ระบาดโรคติดเชื้อไวรัส COVID-19 นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้งานหน่วยงานในสังกัดกระทรวงคมนาคม เข้มงวดกรณีที่ผู้โดยสารมาใช้บริการระบบขนส่งมวลชนให้ปฏิบัติตามนโยบายเว้นระยะห่างทางสังคม (Social Distancing) เว้นระยะนั่งหรือยืนห่างกันอย่างน้อย 1 เมตร อย่างเคร่งครัด
กรมการขนส่งทางบก (ขบ.) ได้กําชับให้สํานักงานขนส่งทุกแห่งทั่วประเทศดําเนินการตามมาตรการดังกล่าวด้วยการตรวจสอบรถโดยสารสาธารณะทุกประเภท ต้องเว้นระยะนั่งหรือยืนห่างกันอย่างน้อย 1 เมตร ทั้งภายในรถโดยสารและที่นั่งคอยภายในสถานีขนส่งผู้โดยสาร คัดกรองผู้โดยสารทุกคนก่อนการเดินทาง หากตรวจพบผู้โดยสารที่มีอุณหภูมิสูงเกินกว่า 37.5 องศาเซลเซียส ห้ามเดินทางโดยเด็ดขาด รวมทั้งให้ผู้โดยสารกรอกข้อมูลคําถามสุขภาพ ตามแบบ ต.8-คค ที่ระบุต้นทางและปลายทางเพื่อประโยชน์ต่อการควบคุมโรคติดต่อ ให้คําแนะนําตรวจสอบให้ผู้โดยสารทุกคนสวมใส่หน้ากากอนามัยหรือหน้ากากผ้าตลอดการเดินทาง ให้บริการเจลแอลกอฮอล์ และประชาสัมพันธ์การปรับเวลาให้บริการของรถโดยสารสาธารณะให้ประชาชนทราบ
สําหรับการให้บริการประชาชนที่สํานักงานขนส่งทั่วประเทศ ซึ่งประกาศงดการดําเนินการด้านใบอนุญาตขับรถแล้วจนกว่าจะมีการประกาศยกเลิกสถานการณ์ แต่คงให้บริการด้านทะเบียนและภาษีตามปกติ ได้กําชับให้มีมาตรการป้องกันทั้งประชาชนและเจ้าหน้าที่ผู้ปฏิบัติงานดังนี้
ตั้งจุดคัดกรอง ตรวจวัดอุณหภูมิผู้เข้าไปในสถานที่และการบริการสาธารณะ หากพบประชาชนที่มีอาการไข้ หรืออาการต้องสงสัยเข้าข่ายอาการโรคดังกล่าวให้ประสานหน่วยงานสาธารณสุขในพื้นที่โดยเร็ว
ด้านอาคารสถานที่และสิ่งอํานวยความสะดวกในหน่วยงาน ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ราวบันได ปุ่มกดลิฟต์ เป็นต้น จัดให้มีสบู่ในห้องน้ํา เจลแอลกอฮอล์ล้างมือที่เคาน์เตอร์ให้บริการและจุดประชาสัมพันธ์
ดําเนินการตามมาตรการ Social Distancing โดยเว้นระยะห่างของที่นั่งพักคอยของประชาชน และกําหนดระยะห่างของตําแหน่งการยืนคอยรับบริการที่จุดประชาสัมพันธ์
ประชาสัมพันธ์ให้ใช้บริการชําระภาษีรถประจําปีผ่านช่องทางออนไลน์ ที่ https://eservice.dlt.go.th ส่วนรถที่ไม่สามารถใช้บริการชําระภาษีประจําปีผ่านช่องทางออนไลน์ แนะนําให้ใช้บริการเลื่อนล้อต่อภาษี (Drive Thru for Tax) ชําระภาษีได้โดยไม่ต้องลงจากรถ ซึ่งตั้งอยู่ในพื้นที่สํานักงานขนส่งจังหวัดทุกจังหวัด
ขอความร่วมมือประชาชนสวมหน้ากากอนามัยหรือหน้ากากผ้าเมื่อต้องติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด เพื่อลดความเสี่ยงการติดต่อแพร่กระจายของโรคฯ
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือความร่วมมือ IoT ที่ญี่ปุ่น
วันพุธที่ 10 ตุลาคม 2561
รมว.กระทรวงดิจิทัลฯ หารือความร่วมมือ IoT ที่ญี่ปุ่น
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) หารือร่วมกับผู้บริหารของกระทรวงเศรษฐกิจ การค้าและอุตสาหกรรมของประเทศญี่ปุ่น (METI) ณ กรุงโตเกียว เมื่อวันที่ 6 ตุลาคม 2561เพื่อสานต่องานด้านดิจิทัลสืบเนื่องจากที่หารือกันก่อนหน้านี้ โดยเน้นความร่วมมือด้าน ‘อินเทอร์เน็ตเพื่อสรรพสิ่ง’ (Internet of Things : IoT) ที่ทั้งสองฝ่ายมีกลุ่มทํางานลักษณะคล้ายกันในรูปแบบ “Consortium” ประกอบด้วย ภาครัฐ เอกชน และนักวิชาการ โดยให้จัดทีมร่วมประชุมกับไทยภายในปีนี้ เน้นความร่วมมือ IoT แต่ละสาขา และการวางโปรแกรมของ IoT ระดับอาเซียน เพราะไทยจะทําหน้าที่เป็นประธานอาเซียนในปีหน้า
**********************
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เป็นประธานเปิดงาน ๙ สู่ทศวรรษใหม่ใน Digitalized World กับ CEDI
วันพุธที่ 25 กรกฎาคม 2561
รัฐมนตรีช่วยฯ สมชาย เป็นประธานเปิดงาน ๙ สู่ทศวรรษใหม่ใน Digitalized World กับ CEDI
รัฐมนตรีช่วยฯ สมชาย เป็นประธานเปิดงาน ๙ สู่ทศวรรษใหม่ใน Digitalized World กับ CEDI
วันนี้ (25 ก.ค. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงาน ๙ สู่ทศวรรษใหม่ Digitalized World กับ CEDI พร้อมกล่าวปาฐกถาพิเศษเรื่อง "เศรษฐกิจและเมืองใหม่ในยุค ไทยแลนด์ 4.0" จัดโดย สถาบันพัฒนาผู้ประกอบการเชิงสร้างสรรค์ Creative Entrepreneurship Development InInstitute (CEDI) โดยมี ผศ.ดร.วีระพงศ์ มาลัย รองอธิการบดีฝ่ายพัฒนานวัตกรรมและผู้ประกอบการสร้างสรรค์ มหาวิทยาลัยกรุงเทพ พร้อมแขกผู้มีเกียรติ ให้การต้อนรับ ณ โรงแรม เดอะ สุโกศล กรุงเทพฯ
รัฐมนตรีช่วยฯ สมชาย กล่าวว่า ภาพรวมของไทยแลนด์ 4.0 ของรัฐบาลนั้น คือความมั่นคง มั่งคั่ง และยั่งยืน แต่ปัญหาหลักของการพัฒนาประเทศได้แก่ 3 กับดัก ซึ่งประกอบไปด้วย กับดักรายได้ปานกลาง กับดักความเหลื่อมล้ํา ความไม่เท่าเทียม และกับดักความไม่สมดุลในการพัฒนา เพราะฉะนั้น จึงต้องปรับเปลี่ยนการพัฒนาเป็น 3 กลไก ได้แก่ กลไกการเพิ่มขีดความสามารถในการแข่งขัน กลไกการสร้างความเติบโตจากภายใน และกลไกการพัฒนาอย่างสมดุล คือการปรับโครงสร้างเศรษฐกิจ ไปสู่การเป็นเศรษฐกิจที่ขับเคลื่อนด้วยนวัตกรรม นอกจากนี้ การพัฒนาตนเองสู่การแข่งขันของผู้ประกอบการและเจ้าของกิจการ ทั้งด้านคุณภาพสินค้าและบริการจึงเป็นสิ่งจําเป็นที่จะสามารถช่วยเป็นเเรงขับเคลื่อน ผลักดันเศรษฐกิจจองประเทศให้ไปก้าวข้างหน้าได้อย่างมีประสิทธภาพ
สําหรับงาน ๙ สู่ทศวรรษใหม่ใน Digitalized World กับ CEDI จัดขึ้นเนื่องในโอกาสที่ มหาวิทยาลัยกรุงเทพ ก้าวเข้าสู่ปีที่ 10 ของการก่อตั้งสถาบันพัฒนาผู้ประกอบการเชิงสร้างสรรค์ โดยมีวัตถุประสงค์เพื่อให้ศิษย์เก่าของสถาบันฯ ซึ่งเป็นเจ้าของกิจการและผู้ประกอบการกว่า 1,000 ราย จาก 900 กิจการ ร่วมสร้าง Networking และต่อยอดแนวคิดธุรกิจในอนาคตให้เกิดการขับเคลื่อนเศรษฐกิจของประเทศตามนโยบายของรัฐบาลต่อไป
รัฐบาลไทย-ข่าวทำเนียบรัฐบาล-ศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019
วันอาทิตย์ที่ 15 มีนาคม 2563
ศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019
COVID-19
​
​
​การแถลงข่าวประจําวันที่ 12 มีนาคม 2563
​
​​
รัฐบาลเปิดแอปพลิเคชัน ThaifightCOVID ติดตามนักท่องเที่ยวต่างชาติและเฝ้าระวังผู้อยู่ในกลุ่มเสี่ยง เน้นการดูแลอย่างใกล้ชิด...อ่านเพิ่มเติม
​​
เอกสารประกอบการแถลง
​
การแถลงข่าวประจําวันที่ 11 มีนาคม 2563
​​
รัฐมนตรีประจําสํานักนายกรัฐมนตรีย้ําศูนย์แถลงข่าวรัฐบาล COVID-19 พร้อมตอบข้อสงสัยและให้ข้อมูลความรู้แก่ประชาชนที่เกี่ยวข้องกับ COVID-19...อ่านเพิ่มเติม
​​
​การแถลงข่าวประจําวันที่ 10 มีนาคม 2563
​​
แถลงความคืบหน้ารับมือการแพร่ระบาดไวรัสโควิด-19 ยืนยันไทยยังอยู่ระยะที่ 2 เน้นดําเนินมาตรการสอดคล้องกับสถานการณ์และระดับการแพร่ระบาดให้เหมาะสม...อ่านเพิ่มเติม
​​
​​การแถลงข่าวประจําวันที่ 9 มีนาคม 2563
​​
สธ. มท. พณ. ทร. ร่วมแถลงความคืบหน้ารับมือการแพร่ระบาดไวรัสโควิด-19 และประเด็นที่เกี่ยวข้อง​...อ่านเพิ่มเติม
​​
​​การแถลงข่าวประจําวันที่ 8 มีนาคม 2563
​​​​​
รมต. นร. นายเทวัญ ฯ ในฐานะผอ.ศูนย์ข้อมูลโควิด-19 แถลงข่าวแบบบูรณาการมาตรการรองรับแรงงานไทยในเกาหลีกลับไทยทั้งการอํานวยความสะดวกเดินทางกลับ คัดกรอง ติดตาม เฝ้าระวัง...อ่านเพิ่มเติม
​​
​
การแถลงข่าวประจําวันที่ 7 มีนาคม 2563
​​
รัฐมนตรีประจําสํานักนายกรัฐมนตรีแถลงเตรียมเปิดศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (COVID-19)​...อ่านเพิ่มเติม
​​
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดประจำวันที่ 1 กรกฎาคม 2560 นี้ ณ ห้องคอนเวนชั่นฮอลล์  โรงแรมอัลวาเรซ โฮเทล (เทพนคร) อำเภอเมืองบุรีรัมย์ จังหวัดบุรีรัมย์
วันศุกร์ที่ 30 มิถุนายน 2560
สํานักงานสลากกินแบ่งรัฐบาลพร้อมออกสลากสัญจร งวดประจําวันที่ 1 กรกฎาคม 2560 นี้ ณ ห้องคอนเวนชั่นฮอลล์  โรงแรมอัลวาเรซ โฮเทล (เทพนคร) อําเภอเมืองบุรีรัมย์ จังหวัดบุรีรัมย์
ผอ.สํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดประจําวันที่ 1 กรกฎาคม 2560 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจรที่ ณ ห้องคอนเวนชั่นฮอลล์  โรงแรมอัลวาเรซ โฮเทล (เทพนคร) อําเภอเมืองบุรีรัมย์ จังหวัดบุรีรัมย์
พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดประจําวันที่ 1 กรกฎาคม 2560 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจรที่ ณ ห้องคอนเวนชั่นฮอลล์ โรงแรมอัลวาเรซ โฮเทล (เทพนคร) อําเภอเมืองบุรีรัมย์ จังหวัดบุรีรัมย์ เพื่อเปิดโอกาส ให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวงต้มตุ๋นโดยการส่งจดหมายแอบอ้างว่าสามารถให้ตัวเลขที่จะออกรางวัลได้ โดยการออกรางวัลครั้งนี้ ผู้ว่าราชการจังหวัดบุรีรัมย์ ให้เกียรติเป็นประธานกรรมการออกรางวัลรวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล รวมทั้งจะเชิญข้าราชการของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย
ประชาชนที่สนใจสามารถเข้าชมการออกรางวัลได้ด้วยตนเอง พร้อมนําบัตรประจําตัวประชาชนแสดงในวันดังกล่าวด้วย นอกจากนี้ ยังสามารถรับชมการถ่ายทอดสดได้ทางช่องทางต่างๆ ดังนี้
- สถานีวิทยุโทรทัศน์แห่งประเทศไทย ช่อง 11 กรมประชาสัมพันธ์ ตั้งแต่เวลา 15.00 - 16.00 น.
- สถานีโทรทัศน์ไทยรัฐทีวี ตั้งแต่เวลา 14.00 เป็นต้นไป
- สถานีโทรทัศน์ข่าวสปริงนิวส์ ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ และทางสถานีวิทยุสปริงเรดิโอ เอฟเอ็ม 98.5 MHz ตั้งแต่เวลา 14.30 น. เป็นต้นไป
ผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมเพื่อดูแลสังคม โดยร่วมกับสถาบันสุขภาพเด็กแห่งชาติมหาราชินี จัดเลี้ยงอาหารกลางวันเด็กและผู้ปกครอง รวมทั้งเจ้าหน้าที่ที่เกี่ยวข้องและจัดหน่วยแพทย์เคลื่อนที่ให้บริการตรวจสุขภาพแก่เด็ก ณ ศูนย์การศึกษาพิเศษประจําจังหวัดบุรีรัมย์ ในวันที่ 30 มิถุนายน 2560 บริเวณห้องคอนเวนชั่นฮอลล์ โรงแรมอัลวาเรซ โฮเทล (เทพนคร) อําเภอเมืองบุรีรัมย์ จังหวัดบุรีรัมย์ ผู้อํานวยการสํานักงานสลากกินแบ่งรัฐบาลกล่าวในตอนท้ายว่า สํานักงานสลากกินแบ่งรัฐบาลขอเชิญพี่น้องประชาชนชาวจังหวัดบุรีรัมย์และจังหวัดใกล้เคียงร่วมชมการออกรางวัลสลากสัญจรครั้งนี้ได้ในวันที่ 1 กรกฎาคม 2560 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-พิธีลงนามบันทึกขอตกลงว่าด้วยความร่วมมือทางด้านการจัดอบรม หลักสูตร ToPCATS
วันศุกร์ที่ 16 พฤศจิกายน 2561
พิธีลงนามบันทึกขอตกลงว่าด้วยความร่วมมือทางด้านการจัดอบรม หลักสูตร ToPCATS
พิธีลงนามบันทึกขอตกลงว่าด้วยความร่วมมือทางด้านการจัดอบรม หลักสูตร ToPCATS
วันนี้ (16 พฤศจิกายน 2561) นางสาวนิสากร จึงเจริญธรรม รองปลัดกระทรวงอุตสาหกรรม ร่วมลงนามบันทึกข้อตกลงความร่วมมือ ว่าด้วยความร่วมมือทางด้านการจัดอบรม หลักสูตร ToPCATS : Top Executive Program for Creative and Amazing Thai Service ซึ่งการจัดอบรมดังกล่าวถือเป็นการจุดประกายแห่งการสร้างสรรค์ให้สังคมไทยก้าวสู่การเป็น Creative and Amazing Thai Service ณ ห้องประชุม มหาวิทยาลัยหอการค้าไทย
รัฐบาลไทย-ข่าวทำเนียบรัฐบาล-สารแสดงความเสียใจจากนายกรัฐมนตรีถึงประธานาธิบดีสาธารณรัฐอินโดนีเซีย
วันพฤหัสบดีที่ 27 ธันวาคม 2561
สารแสดงความเสียใจจากนายกรัฐมนตรีถึงประธานาธิบดีสาธารณรัฐอินโดนีเซีย
สารแสดงความเสียใจจากนายกรัฐมนตรีถึงประธานาธิบดีสาธารณรัฐอินโดนีเซีย
ตามที่ได้เกิดเหตุคลื่นสึนามิซัดเข้าชายฝั่งบริเวณช่องแคบซุนดา ระหว่างเกาะสุมาตรากับเกาะชวาของสาธารณรัฐอินโดนีเซีย เมื่อ ๒๒ ธันวาคม ๒๕๖๑ ซึ่งสร้างความเสียหายต่อชีวิตและทรัพย์สินของประชาชนในเขตเมือง Pandeglang เมือง Lampung และเมือง Serang นั้น
พลเอก ประยุทธ์ จันทร์โอชา นายกรัฐมนตรี ได้มีข้อความสารถึงนายโจโค วิโดโด ประธานาธิบดีสาธารณรัฐอินโดนีเซียดังนี้
Excellency,
I was deeply saddened to learn of the loss of lives caused by the tsunami in the aftermath of the Anak Krakatua volcanic eruption in the Sunda Strait on 22 December 2018, which also resulted in injuries to hundreds of people as well as severe damage to houses and buildings in southern Sumatra.
On behalf of the Royal Thai Government and the people of Thailand, I wish to extend to you, and through you, my sincere condolences and sympathy to the bereaved families of the victims of this devastating natural disaster. I am confident that, under your able guidance, the situation will be restored to normalcy soon.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-ลูกค้า ธอส. เข้ามาตรการพักหนี้ - ยกดอกเบี้ย 4 เดือน แค่ 8 ชั่วโมง เกือบ 40,000 ล้านบาท!!  [กระทรวงการคลัง]
วันอังคารที่ 14 เมษายน 2563
ลูกค้า ธอส. เข้ามาตรการพักหนี้ - ยกดอกเบี้ย 4 เดือน แค่ 8 ชั่วโมง เกือบ 40,000 ล้านบาท!!  [กระทรวงการคลัง]
ธนาคารอาคารสงเคราะห์ เผยหลังจากประกาศยกระดับความช่วยเหลือลูกค้าที่ได้รับผลกระทบจากปัญหา COVID-19 ในมาตรการที่ 5 เพื่อพักชําระเงินต้นและดอกเบี้ยเป็นระยะเวลา 4 เดือน ซึ่งธนาคารจะยกดอกเบี้ยที่พักชําระให้ลูกค้าเมื่อสิ้นสุดระยะเวลากู้ตามสัญญา
ธนาคารอาคารสงเคราะห์ เผยหลังจากประกาศยกระดับความช่วยเหลือลูกค้าที่ได้รับผลกระทบจากปัญหา COVID-19 ในมาตรการที่ 5 เพื่อพักชําระเงินต้นและดอกเบี้ยเป็นระยะเวลา 4 เดือน ซึ่งธนาคารจะยกดอกเบี้ยที่พักชําระให้ลูกค้าเมื่อสิ้นสุดระยะเวลากู้ตามสัญญา โดยเริ่มเปิดให้แจ้งเข้ามาตรการในวันนี้(13 เมษายน 2563) เป็นวันแรก ตั้งแต่เวลา 9.00 น. ล่าสุด ณ เวลา 17.00 น. หรือ 8 ชั่วโมงหลังเปิดมาตรการพบว่ามีลูกค้าแจ้งความประสงค์เข้ามาตรการแล้ว 39,423 บัญชี วงเงินกู้ 39,525 ล้านบาท และเมื่อรวมทั้ง 6 มาตรการ ตาม “โครงการ ธอส. ช่วยคนไทย ร่วมสร้างชาติ” มีลูกค้าเข้ามาตรการแล้ว 221,912 บัญชี วงเงินกู้ 232,307 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ตามที่คณะกรรมการธนาคาร โดยนายปริญญา พัฒนภักดี ประธานกรรมการธนาคาร มีมติให้ธนาคารยกระดับมาตรการความช่วยเหลือ เพื่อแบ่งเบาภาระค่าใช้จ่ายให้แก่ลูกค้าของธนาคารที่ได้รับผลกระทบจากปัญหาการแพร่ระบาดของไวรัสโคโรนา(COVID-19) และยังถือเป็นของขวัญในโอกาสวันขึ้นปีใหม่ไทย ด้วยมาตรการที่ 5 พักชําระเงินต้นและดอกเบี้ยเป็นระยะเวลา 4 เดือน ซึ่งธนาคารจะยกดอกเบี้ยที่พักชําระให้ลูกค้าเมื่อสิ้นสุดระยะเวลากู้ตามสัญญา โดยเปิดให้ลูกค้าเริ่มแจ้งความประสงค์เข้ามาตรการได้ ในวันนี้(13 เมษายน 2563) เป็นวันแรก ตั้งแต่เวลา 9.00 น. ล่าสุด ณ เวลา 17.00 น. หรือเพียงแค่ 8 ชั่วโมงนับตั้งแต่เริ่มเปิดมาตรการ พบว่ามีลูกค้าของธนาคารแจ้งความประสงค์เข้ามาตรการที่ 5 ผ่าน Mobile Application : GHB ALL แล้วจํานวนทั้งสิ้น 39,423 บัญชี วงเงินกู้ 39,525 ล้านบาท และเมื่อรวมทั้ง 6 มาตรการแบ่งเบาภาระ ลดค่าใช้จ่ายในการผ่อนชําระเงินกู้ตาม“โครงการ ธอส. ช่วยคนไทยร่วมสร้างชาติ” พบว่ามีลูกค้าเข้ามาตรการแล้วจํานวนถึง 221,912 บัญชี วงเงินกู้ 232,307 ล้านบาท โดยลูกค้าที่ได้รับอนุมัติให้เข้ามาตรการที่ 5 เรียบร้อยแล้วจะสามารถพักชําระเงินต้นและดอกเบี้ยเป็นเวลา 4 เดือนได้นับตั้งแต่เดือนเมษายน 2563 เป็นต้นไปทันทีและหลังจากที่ครบ 4 เดือนแล้ว สามารถกลับมาชําระเงินงวดตามเงื่อนไขอัตราดอกเบี้ยเดิมก่อนเข้ามาตรการได้โดยไม่มีภาระดอกเบี้ยเพิ่มเติม และธนาคารจะยกดอกเบี้ยที่พักชําระทั้ง 4 เดือนให้ลูกค้า เมื่อสิ้นสุดระยะเวลากู้ตามสัญญา
สําหรับลูกค้าที่สามารถเข้ามาตรการที่ 5 ได้นั้นจะต้องมีวงเงินกู้ทุกบัญชีรวมกันไม่เกิน 3 ล้านบาท และมีรายได้ต่อเดือนไม่เกิน 35,000 บาท ครอบคลุมลูกค้าในกลุ่มผู้มีรายได้น้อยและปานกลางที่เข้าข่ายใช้มาตรการถึง 1.1 ล้านบัญชี ทั้งสถานะบัญชีปกติ และสถานะบัญชีดอกเบี้ยผิดนัดหรือสถานะกฎหมาย เพียงแจ้งความประสงค์เข้ามาตรการผ่าน Mobile Application : GHB ALL ได้ตั้งแต่วันที่ 13-30 เมษายน 2563 สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 Facebook Fanpage ธนาคารอาคารสงเคราะห์ และ www.ghbank.co.th
รัฐบาลไทย-ข่าวทำเนียบรัฐบาล-ม.ล.ปนัดดาฯ ให้ความรู้ด้าน “ศาสตร์แห่งพระราชา สู่การพัฒนาที่ยั่งยืน” แก่ทันตบุคลากรทุกสายวิชาชีพ
วันศุกร์ที่ 15 มิถุนายน 2561
ม.ล.ปนัดดาฯ ให้ความรู้ด้าน “ศาสตร์แห่งพระราชา สู่การพัฒนาที่ยั่งยืน” แก่ทันตบุคลากรทุกสายวิชาชีพ
ม.ล.ปนัดดาฯ ให้ความรู้ด้าน “ศาสตร์แห่งพระราชา สู่การพัฒนาที่ยั่งยืน” แก่ทันตบุคลากรทุกสายวิชาชีพ
เมื่อวันพฤหัสบดีที่ ๑๔ มิถุนายน ๒๕๖๑ เวลา ๑๓.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง “ศาสตร์แห่งพระราชา สู่การพัฒนาที่ยั่งยืน” แก่ทันตบุคลากรทุกสายวิชาชีพ
(ทันตแพทย์ ทันตาภิบาล ผู้ช่วยทันตแพทย์ เจ้าพนักงานทันตสาธารณสุข ทันตบุคลากรอื่นๆ
ในสังกัดกระทรวงสาธารณสุข สํานักงานคณะกรรมการการอุดมศึกษา กระทรวงศึกษาธิการ
กระทรวงกลาโหม กระทรวงมหาดไทย สํานักการแพทย์ กรุงเทพมหานคร)
ในการประชุมวิชาการทันตบุคลากร ประจําปี ๒๕๖๑
ซึ่งจัดโดย ชมรมผู้ช่วยทันตแพทย์แห่งประเทศไทย และชมรมเจ้าพนักงานทันตสาธารณสุขแห่งประเทศไทย
ณ ห้องประชุมราชเทวี แกรนด์ บอลรูม โรงแรมเอเชียราชเทวีกรุงเทพ ถนนพญาไท เขตราชเทวี
ม.ล.ปนัดดาฯ กล่าวตอนหนึ่งว่า “วิทยากรมีความเชื่อมาโดยตลอดว่า ปรัชญาพระราชทาน
ของพระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัวมหาวชิราลงกรณ
บดินทรเทพยวรางกูร เป็นแนวคิดทางการพัฒนาประเทศที่ทําให้เราคนไทยไม่ตั้งอยู่ในความประมาท
ในทางกลับกันสอนให้เราทุกคนมีความสุขุมคัมภีรภาพ ไม่คิดอะไรที่กลับกลายเป็นความเสี่ยงและสิ้นเปลือง
แต่มีความรอบคอบ และรู้จักตนเองเป็นที่ตั้ง ทุกๆ สิ่ง ทุกๆ มาตรการสมควรทําตามลําดับขั้น ต้องสร้าง
ความจําเป็นพื้นฐาน คือ ความพอมี พอกิน พอใช้ของประชาชนส่วนใหญ่ โดยอาศัยหลักคิดเราไทยด้วยกัน
เกื้อกูลเจือจุนต่อกันในการแชร์งบประมาณจากภาษีอากรประเทศที่จะทําให้สังคมมีความเป็นเอกภาพ มีความเข้มแข็ง
มีระเบียบในการใช้สอยเงินทองอย่างพอเพียง คํานึงถึงวิธีการและกระบวนการที่ประหยัดแต่ถูกต้อง
ตามหลักวิชาการ เมื่อได้พื้นฐานความมั่นคงแก่สังคมที่เป็นภาพรวมตามสมควรและปฏิบัติได้แล้ว
จึงค่อยสร้างค่อยเสริมความเจริญ และฐานะทางเศรษฐกิจในชั้นที่มีลําดับสูงขึ้นไป
'เศรษฐกิจพอเพียง' เป็นแนวพระราชดําริในพระบาทสมเด็จพระปรมินทรมหาภูมิพลอดุลยเดช
ที่ทรงพระกรุณาพระราชทานแก่ปวงชนชาวไทย ถือเป็นแนวคิดที่ตั้งอยู่บนรากฐานของวัฒนธรรมไทย
หลักภูมิสังคม เป็นแนวทางการพัฒนาที่ตั้งบนพื้นฐานของทางสายกลาง และความไม่ประมาท ไม่ฟุ้งเฟ้อฟุ่มเฟือย
คํานึงถึงความพอประมาณ ความมีเหตุผล การบริหารเวลา ความซื่อตรงในหน้าที่รับผิดชอบ
การสร้างภูมิคุ้มกันในตัวเอง ตลอดจนการใช้ความรู้ และในประการสําคัญ
คือ การใช้หลักคุณธรรมนําพาชีวิตสู่ความสําเร็จ
และประสบความสุขความเจริญ ต้องไม่ลืมว่า บุคคลผู้มีความเจริญในอารยสังคมใดๆ
จําต้องมีองค์ประกอบสําคัญแก่ชีวิต คือ 'สติ ปัญญา ความซื่อตรง และความเพียร'
อันจะนําเราไปสู่ความสุขในการดําเนินชีวิต
ได้อย่างแท้จริง ไม่เกิดความล้มเหลวอันไม่สมควรเกิดขึ้น อันมีที่มาจาการกระทําของตนเอง"
รัฐบาลไทย-ข่าวทำเนียบรัฐบาล-รมว.มท. เป็นประธานพิธีมอบรางวัลและประกาศเกียรติคุณนายอำเภอแหวนเพชร ปลัดอำเภอดีเด่น (ปลัดอำเภอแหวนทองคำ) หมู่บ้านดีเด่น (บ้านสวย เมืองสุข) และสำนักทะเบียนดีเด่น ประจำปี 2560
วันศุกร์ที่ 1 ธันวาคม 2560
รมว.มท. เป็นประธานพิธีมอบรางวัลและประกาศเกียรติคุณนายอําเภอแหวนเพชร ปลัดอําเภอดีเด่น (ปลัดอําเภอแหวนทองคํา) หมู่บ้านดีเด่น (บ้านสวย เมืองสุข) และสํานักทะเบียนดีเด่น ประจําปี 2560
รมว.มท. เป็นประธานพิธีมอบรางวัลและประกาศเกียรติคุณนายอําเภอแหวนเพชร ปลัดอําเภอดีเด่น (ปลัดอําเภอแหวนทองคํา) หมู่บ้านดีเด่น (บ้านสวย เมืองสุข) และสํานักทะเบียนดีเด่น ประจําปี 2560
วันนี้ (1 ธ.ค. 6 0) เวลา 09.00 ณ ห้องประชุมราชสีห์ ศาลาว่าการกระทรวงมหาดไทยพลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีมอบรางวัลและประกาศเกียรติคุณแก่นายอําเภอแหวนเพชร ปลัดอําเภอดีเด่น (ปลัดอําเภอแหวนทองคํา) หมู่บ้านดีเด่น (บ้านสวย เมืองสุข) และ สํานักทะเบียนดีเด่นประจําปี 2560ซึ่งกรมการปกครอง จัดขึ้นเพื่อเสริมสร้างขวัญและกําลังใจแก่บุคลากรที่ประพฤติปฏิบัติดีอย่างต่อเนื่องและเป็นแบบอย่างที่ดี โดยมี นายฉัตรชัย พรหมเลิศ ปลัดกระทรวงมหาดไทย และผู้บริหารระดับสูงของกระทรวงมหาดไทยให้เกียรติเข้าร่วมพิธี
โอกาสนี้พลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้แสดงความยินดีและชื่นชมกับผู้ที่ได้รับรางวัล โดยกล่าวว่าทุกท่านที่ได้รับรางวัลเป็นผู้ที่มีความรู้ความสามารถ มีคุณธรรม จริยธรรม และมีผลงานดีเด่นเป็นพิเศษเป็นที่ประจักษ์ชัดเจนจนได้รับการเห็นพ้องยอมรับจากประชาชนและทุกฝ่ายที่เกี่ยวข้อง สมควรที่จะได้รับรางวัลและประกาศเกียรติคุณ ตามโครงการนายอําเภอแหวนเพชร ประจําปีพ.ศ.2560 โครงการคัดเลือกปลัดอําเภอดีเด่นปลัดอําเภอแหวนทองคําประจําปีพศ 2560 โครงการคัดเลือกหมู่บ้านดีเด่นบ้านสวยเมืองสุขประจําปี 2560 และโครงการคัดเลือกสํานักทะเบียนดีเด่น ประจําปี 2560 ซึ่ง“นายอําเภอและปลัดอําเภอ”เป็นผู้ที่ต้องปฏิบัติภารกิจด้านการปกครองของไทยมาเป็นเวลากว่าครึ่งศตวรรษแล้ว ในระยะเวลาที่ยาวนานนี้ นายอําเภอและปลัดอําเภอทุกท่านทั้งในอดีตและปัจจุบันได้อุทิศทั้งแรงกายแรงใจและสติปัญญา เพื่อปฏิบัติหน้าที่บําบัดทุกข์บํารุงสุขแก่ราษฎรพร้อมนํานโยบายของรัฐไปปฏิบัติเกิดผลเป็นรูปประธรรมในพื้นที่ ซึ่งถือเป็นจุดเชื่อมระหว่างประชาชนกับภาครัฐอันจะสร้างประโยชน์สุขให้กับประชาชนในพื้นที่อย่างแท้จริงและยั่งยืน
สําหรับผู้ที่ได้รับรางวัลนายอําเภอแหวนเพชร ในปี 2560 ประกอบด้วยรางวัลชนะเลิศ 5 รางวัลได้แก่ 1) นายณรงค์ จีนอ่ํา ปลัดจังหวัดอุดรธานี (ครั้งดํารงตําแหน่ง นายอําเภอเมืองเลย จ.เลย) 2) นายณรงค์ศักดิ์ หอมมาลัย ปลัดจังหวัดราชบุรี (ครั้งดํารงตําแหน่ง นายอําเภอชนแดน จ.เพชรบูรณ์) 3) ว่าที่ร้อยตรี วิกรม จากที่ นายอําเภอเมืองภูเก็ต จังหวัดภูเก็ต (ครั้งดํารงตําแหน่ง นายอําเภอถลาง จ.ภูเก็ต) 4) นายสํารวย เกษกุล ปลัดจังหวัดหนองบัวลําภู (ครั้งดํารงตําแหน่ง นายอําเภอขุขันธ์ จ.ศรีสะเกษ) 5) นายโอม เชื้อแหลม นายอําเภอสายบุรี จังหวัดปัตตานีรางวัลชมเชย 5 รางวัลได้แก่ 1) นายกฤษณพันธ์ เดชครุธ นายอําเภอเมืองชลบุรี จังหวัดชลบุรี (ครั้งดํารงตําแหน่ง นายอําเภอวังสมบูรณ์ จ.สระแก้ว) 2) นายจิรศักดิ์ ตะปะโจทย์ นายอําเภอบ้านฉาง จังหวัดระยอง 3) นายชรินทร์ ทองสุข นายอําเภอเมืองนนทบุรี จังหวัดนนทบุรี (ครั้งดํารงตําแหน่ง นายอําเภอเมืองลพบุรี จ.ลพบุรี) 4) นายศิริชัย ไตรสารศรี นายอําเภอคลองหลวง จังหวัดปทุมธานี 5) นายปรีชา นวลน้อย นายอําเภอสุไหงโก-ลก จังหวัดนราธิวาส.
ครั้งที่ 187/ 2560 ​
กองสารนิเทศ สํานักงานปลัดกระทรวงมหาดไทย
โทร. 0-22224131-2